rejauldu/bengali-wikipedia huggingface dataset:
This template produces a collapsible list. It is possible to set CSS styles for the "frame" (the  tags surrounding the list), for the list title, and for the list items. The template supports an unlimited number of list items.   Syntax  {{collapsible list  |expand     = <!--(optional)-->  |framestyle = <!--(optional)-->  |titlestyle = <!--(optional)-->  |title =   |liststyle  = <!--(optional)-->  |hlist      = <!--(optional)-->  |bullets    = <!--(optional)-->  | [1 = ]      <!--(First item in list; the "1 =" is usually optional)-->  | [2 = ]      <!--(Second item in list; ditto)-->  | [3 = ]      <!--(Third item in list; etc.)--->  | ... }}   Parameters    Positional parameters (1, 2, 3...) - these are the list items. If no list items are present, the module will output nothing.  expand - specifying expand = true, or any non-blank value, will set the default state to expanded.  framestyle - a custom css style for the  tags surrounding the list, e.g. font-size: 90%;.  titlestyle - a custom css style for the  tags surrounding the title.  title - the list title.  titlestyle - a custom css style for the  tags surrounding the list.  hlist - specifying hlist = true, or any non-blank value, will cause the template to output a horizontal list.  bullets - specifying bullets = true, or any non-blank value, will cause the template to produce bullets for each list item.   Examples  {{collapsible list   | title = [[European Free Trade Association]] Members   | [[Iceland]]   | [[Liechtenstein]]   | [[Norway]]   | [[Switzerland]] }}  Example of a list without borders because it's within an infobox In these examples, the fields leader_name2 and leader_name3 have been changed to use collapsible list.  {{Infobox settlement |official_name     = City of Hamilton  ...truncated...  |leader_title      = [[Mayor]] |leader_name       = [[Fred Eisenberger]] |leader_title1     = [[City Council]] |leader_name1      = [[Hamilton City Council]] |leader_title2     = [[Member of Parliament (Canada)|MPs]] |leader_name2      =  {{Collapsible list   |framestyle=border:none; padding:0; <!--Hides borders and improves row spacing-->   |title=List of MPs   |1=[[Dean Allison]] |2=[[Chris Charlton]] |3=[[David Christopherson]] |4=[[Wayne Marston]] |5=[[David Sweet]]  }} |leader_title3     = [[Member of Provincial Parliament (Ontario)|MPPs]] |leader_name3      =  {{Collapsible list   |framestyle=border:none; padding:0; <!--as above-->   |title=List of MPPs   |1=[[Marie Bountrogianni]] |2=[[Andrea Horwath]] |3=[[Judy Marsales]] |4=[[Ted McMeekin]] |5=[[Jennifer Mossop]]  }} |established_title = [[Municipal corporation|Incorporated]] |established_date  = June 9, 1846  (...etc...) }}
মঙ্গলকোট প্রত্নক্ষেত্র হল পশ্চিমবঙ্গের পূর্ব বর্ধমান জেলায় অবস্থিত একটি প্রত্নক্ষেত্র। পুরাতাত্ত্বিক খননকার্যের মাধ্যমে এখানে খ্রিস্টপূর্ব ২০০০ অব্দ থেকে ১৮০০ খ্রিস্টাব্দের মধ্যবর্তী সময়ের সাতটি প্রাগৈতিহাসিক ও ঐতিহাসিক সংস্কৃতির স্তর পাওয়া গিয়েছে। এই অঞ্চল থেকে প্রাপ্ত সব ধরনের প্রত্যক্ষ নিয়ে বিস্তারিত অনুসন্ধানের পর মানব বসতির সাতটি স্তর নির্দিষ্ট করা সম্ভব হয়েছে। প্রথম পর্যায় তাম্র যুগীয় স্তর; দ্বিতীয় পর্যায় কৃষি সংস্কৃতি; তৃতীয় পর্যায়টি মৌর্য-সুঙ্গযুগীয় স্তর; চতুর্থ পর্যায়টি কুষাণযুগীয় স্তর; পঞ্চম পর্যায়টি গুপ্তযুগীয় স্তর; এবং ষষ্ঠ ও সপ্তম পর্যায়টি মধ্যযুগীয় স্তর। প্রত্নক্ষেত্রটি পশ্চিমবঙ্গ তথা বঙ্গের প্রাগৈতিহাসিক মানব বসতির প্রমাণ বহন করছে।  অবস্থান এটি পূর্ব বর্ধমান জেলার নতুনহাটে কুনুর নদীর ডান তীরে ও অজয় নদীর ৩ কিমি দক্ষিণে অবস্থিত। প্রত্নক্ষেত্রটি ভৌগোলিকভাবে ২৩ ডিগ্রী ৩১ মিনিট উত্তর অক্ষাংশ ও ৮৭ ডিগ্রী ৫৩ মিনিট পূর্ব দ্রাঘিমাংশে অবস্থান করছে।  ইতিহাস এই স্থানে ১৯১৫ খ্রিস্টাব্দে ঐতিহাসিক রাখালদাস বন্দ্যোপাধ্যায় এসেছিলেন, তবে সে সময়ে খননকার্যের কোন উদ্যোগ গ্রহণ করা হয়নি। ইতিহাস-মনস্ক ব্যক্তিত্ব এককড়ি দাস ১৯৬২ খ্রিস্টব্দে পশ্চিমবঙ্গের প্রত্নক্ষেত্র বিভাগের পরিচালকের সঙ্গে যোগাযোগ করেন ও তাঁকে কিছু তাম্রমুদ্রা প্রদান করেন, যা বর্তমানে আশুতোষ সংগ্রহশালায় সংরক্ষিত আছে। শেষ পর্যন্ত, একটি ধারাবাহিক খননকার্য ১৯৮৬ খ্রিস্টাব্দ থেকে ১৯৯০ খ্রিস্টাব্দ পর্যন্ত পরিচালনা করা হয়েছিল, খননকার্যে কলকাতা বিশ্ববিদ্যালয়ের প্রত্নতত্ত্ব বিভাগ অংশ গ্রহণ করেছিল।  তথ্যসূত্র  বিষয়শ্রেণী:পশ্চিমবঙ্গের প্রত্নতাত্ত্বিক স্থান
সুন্দরনগর () ভারতের হিমাচল প্রদেশ রাজ্যের মান্ডী জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮৬১ মিটার (২৮২৪ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে সুন্দরনগর শহরের জনসংখ্যা হল ২৩,৯৭৯ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৮২%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে সুন্দরনগর এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:হিমাচল প্রদেশের শহর ও নগর
জয়া পার্বতী ব্রত বা গৌরী ব্রত আষাঢ় মাসে পালিত একটি হিন্দু উৎসব। যেখানে অবিবাহিত মহিলারা আদর্শ স্বামীর সন্ধানে পাঁচ দিন উপবাস করেন এবং হিন্দু দেবী পার্বতীর পূজা করেন। পূজা উপলক্ষে লবণযুক্ত খাবারের পরিবর্তে গমের আটা, দুধ, ঘি এবং ফলমূলের মতো জিনিসপত্র খাওয়া হয়। এই উৎসবটি মূলত গুজরাত রাজ্যে পালিত হয় ।  বিবরণ জয়া পার্বতী ব্রত একটি পুরাণ কথার সঙ্গে যুক্ত,  যেখানে স্বামীর অভিশাপ (যা আসলে প্রকৃত অভিশাপ ছিল না) থেকে মুক্তি পাবার জন্য এক ব্রাহ্মণ নারী এই ব্রত পালন করেছিলেন। এই ব্রতের সময় ভগবান শিব ও দেবী পার্বতীর পূজা করা হয়। গুজরাটি সম্প্রদায়ও আষাঢ় মাসে দেবী গৌরীর পূজা করেন, যাকে গৌরী ব্রত বলা হয়।  একদা এক ব্রাহ্মণ দম্পতি ছিলেন, যারা ভগবান শিবের পরম ভক্ত ছিলেন। তাদের জীবনে সবকিছু ছিল, কিন্তু তারা নিঃসন্তান ছিলেন। প্রতিদিন তারা শিব মন্দিরে পূজা করতেন। তাদের এই নিষ্ঠা দেখে ভগবান শিব প্রসন্ন হন এবং এক দিব্য বার্তা দেন— "অরণ্যের একটি নির্দিষ্ট স্থানে আমার শিবলিঙ্গ রয়েছে, যার কেউ পূজা করে না। যদি তোমরা সেখানে গিয়ে পূজা করো, তবে তোমাদের মনোবাসনা পূরণ হবে।"  এই সংবাদ শুনে ব্রাহ্মণ দম্পতি আনন্দিত হলেন এবং সেই অরণ্যে গিয়ে শিবলিঙ্গের সন্ধান পেলেন। ব্রাহ্মণ পূজার জন্য ফুল সংগ্রহ করতে গেলে একটি বিষধর সাপ তাকে দংশন করে, ফলে তিনি জ্ঞান হারান। স্বামী ফিরতে দেরি করায় তার স্ত্রী উদ্বিগ্ন হয়ে তাকে খুঁজতে যান। তিনি গভীরভাবে প্রার্থনা করতে থাকেন যেন তার স্বামী সুস্থ হয়ে ফিরে আসেন। ভগবান শিব তার অটল ভক্তি দেখে সন্তুষ্ট হন এবং ব্রাহ্মণকে চেতনা ফিরিয়ে দেন। পরে দম্পতি শিবলিঙ্গের পূজা করেন এবং আশীর্বাদস্বরূপ একটি পুত্রসন্তান লাভ করেন।  ব্রত জয়া পার্বতী ব্রত পালনের সময় টমেটো, মসলা, লবণ ও সবজি খাওয়া নিষিদ্ধ থাকে। বিশ্বাস করা হয় যে এই ব্রত পালন করলে সুখ-সমৃদ্ধি আসে এবং অবিবাহিত মেয়েরা একজন ভালো স্বামী ও সুখী দাম্পত্য জীবন লাভের আশীর্বাদ পান।  ব্রতের প্রথম দিনে ছোট একটি পাত্রে গমের বীজ (জাওয়ারা) বপন করা হয় এবং এটি বাড়ির মন্দিরে রাখা হয়। এরপর জাওয়ারার পাত্রে পূজা করা হয়। তুলার সুতো দিয়ে তৈরি একটি মালা (নাগলা) কুমকুম দিয়ে সাজানো হয়। প্রতিদিন সকালে এই রীতি অনুসরণ করা হয় এবং জাওয়ারার চারা নিয়মিত জলসেচ দেওয়া হয়।  শেষ দিনে উপবাস পালনকারী মহিলাদের পঞ্চম দিনের পুরো রাত জাগ্রত থাকতে হয়, যাকে রাত্রী জাগরণ বলা হয়। ষষ্ঠ দিনে জাওয়ারা পাত্র থেকে তুলে পবিত্র নদী বা পুকুরে বিসর্জন দেওয়া হয়। এরপর ব্রতধারীরা স্নান করে সুন্দর পোশাক পরিধান করেন, মাতাজীর মন্দিরে পূজা করেন এবং উপবাস ভঙ্গ করেন। উপবাস ভঙ্গের সময় গমের রুটি, লবণ ও সবজি খাওয়া হয়।  তথ্যসূত্র  বিষয়শ্রেণী:ব্রত বিষয়শ্রেণী:গুজরাতি সংস্কৃতি
আবু বকর আব্দুল্লাহ বিন মুহাম্মদ বিন সাহাবার বিন আনুসেরভান আল-রাযি () ,সাধারণত নাজম আল-দিন দায়া, লকব বা উপনামে পরিচিত। একটি নবজাতক শিশুর জীবন রক্ষার জন্য শাল বা মায়ের দুগ্ধের প্রয়োজনীয়তা ধারণা থেকে হামিদ আলগার ফার্সি শব্দ মেরসাদ রূপান্তর করেন যার অর্থ দাড়াঁয় মায়ের পরিবর্তে যিনি নবজাতক শিশুকে দুগ্ধ পান করান,The Path of God's Bondsmen: From Origin to Return. Islamic Publications International. North Haledon, New Jersey (1980), Page 8, Footnote 21. (৫৭৩ হিজরী/১১৭৭ খ্রিষ্টাব্দ – ৬৫৪ হিজরী/১২৫৬) তেরতম শতাব্দির পারস্যেরে বিশিষ্ট সুফি ছিলেন।  তার নামের অংম দায়া সুফি তরিকা কুবরিয়া তরিকাকে, যা নেজাম আল-দিন কুবরা কর্তৃক প্রতিষ্ঠিত, নির্দেশ করে। তিনি কারজমে ভ্রমণ করেন এবং নেজাম আল-দিন কুবরার হাতে বায়াত দান করে মুরীদ বা শিষ্যত্ব (এমন একজন যিনি পীর বা গুরু হাতে বায়াত দানের মাধ্যমে সুফি পরিবেশে শিক্ষাগ্রহণ করেন এবং পীরের দেখানো পথ অনুসরণ করেন) গ্রহণ Dr. Cyrus Ali Zargar. Augustana College. (2009)) এরপর কুবরা শেখ মাজদ আল-দিন বাগদাদীকে তার আধ্যাত্বিক গুরু হিসেবে নিযুক্ত করেন যিনি দায়ার আধ্যাত্বিক জীবনে বেশ প্রভাব বিস্তার করেন। দায়া প্রায় সময় আল-দিন বাগদাদীকে "আমাদের শেখ বা পীর বা গুরু" হিসেবে সম্বোধন করতেন। "The Path of God's Bondsmen: From Origin to Return.", Page 9  যখন তার পীর, নেজাম আল-দিন কুবরা, ৬১৮ হিজরী/১২২১ খিস্ট্রাব্দে খুন হন, দায়া হামদান, এরপর আরদাবিল এবং পরবর্তীতে আনাতলিয়াতে পালিয়ে যান যেখানে অবশেষে তিনি বসতি স্থাপন করেন।  সেখানে তিনি তার পীর নেজামউদ্দিন কুবরার দেয়া শিক্ষাকে ফার্সি ভাষায় একটি গ্রন্থ লেখেন যার আরবি শিরোনাম হচ্ছে মিরসাদ আল-ইবাদ মিন আল মাবদা ইলাল মা’দ(ِِআরবি: مرصاد العباد من المبدأ الی المعاد) যার সংক্ষিপ্ত রূপ হচ্ছে মেরাসাদ আল ইবাদ, এবং গ্রন্থটি সুফিবাদ এবং ইসলামি ধর্মীয়শাস্ত্রের একটি গুরুত্বপূর্ণ গ্রন্থ হিসেবে বিবেচিত হয়।   জীবনী  দায়া ১১১৮ খ্রিস্টাব্দে ইরানে জন্মগ্রহণ করেন। ২৬ বছর বয়সে তিনি সিরিয়া, মিশর, হেযাজ, ইরাক এবং আজারবাইযানসহ অনেক দেশ ভ্রমণ করেন। অবশেষে তিনি কারাজমে বসতি স্থাপন করেন এবং নেজাম আল-দিন কুবরার, আধ্যাত্বিক গুরু এবং কুবরিয়া তরিকার প্রতিষ্ঠাতা, হাতে বায়াত দান করে মুরীদ বা শিষ্যত্ব গ্রহণ করেন।তারপর থেকেই রাযি শেখ মাজদ আল-দিন বাগদাদির নিকট আধ্যাত্বিক সুক্ষাতিসুক্ষ বিষয়ের উপর জ্ঞান অর্জন করতেন এবং প্রায় সময় উনাকে "আমাদের শেখ বা পীর বা গুরু" হিসেবে সম্বোধন করতেন।  মঙ্গলে হামলা সম্পর্কে কুবরার ভবিষ্যদ্বাণী বুঝতে পেরে কারজমে পালিয়ে যান। নিজ পরিবারকে ইচ্ছাকৃতভাবে সেখানে রেখে রাযি রেইয়ে পালিয়ে যান। হামাদান, ইরবিল এবং দিয়াবেকির ভ্রমণের মধ্য দিয়ে ১২২১ খ্রিষ্টাব্দের অক্টোবরে তিনি মধ্য আনাতলিয়ার কায়সেরিতে পৌঁছান।  মালাতিয়াতে রাযি শেখ সেহাব আল-দিন আবু হাফস ওমর আল সোহরার্দিয়া, সোহরার্দিয়া তরিকার প্রতিষ্ঠাতার ভ্রাতুষ্পুত্রের সাথে দেখা করেন।   আরও দেখুন   শাহ সিদ্দিক   তথ্যসূত্র
সৌমেন মহাপাত্র একজন ভারতীয় রাজনীতিবিদ এবং বর্তমান সেচ ও জলপথ মন্ত্রী এবং পূর্বে পশ্চিমবঙ্গ সরকারের জলসম্পদ অনুসন্ধান ও উন্নয়ন মন্ত্রী হিসেবে দায়িত্ব পালন করেছেন। এছাড়াও তিনি একজন বিধায়ক, ২০১১ এবং ২০২১ সালে তিনি তমলুক কেন্দ্র থেকে, ২০১৬ সালে পিংলা কেন্দ্র এবং ২০০৬ সালের পশ্চিমবঙ্গ বিধানসভা নির্বাচনে নন্দনপুর কেন্দ্র থেকে নির্বাচিত হন। Mamata allots portfolios, keeps key ministriesAll the Didi's men   তথ্যসূত্র   বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:১৯৫৮-এ জন্ম বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
মুন্সীগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মুন্সীগঞ্জ জেলায় অবস্থিত জাতীয় সংসদের ১৭২নং আসন।   সীমানা  মুন্সীগঞ্জ-২ আসনটি মুন্সীগঞ্জ জেলার লৌহজং উপজেলা ও টংগিবাড়ী উপজেলা নিয়ে গঠিত।   ইতিহাস  মুন্সীগঞ্জ-২ আসনটি ১৯৮৪ সালে গঠিত হয়, যখন বৃহত্তর ঢাকা জেলাকে ভেঙে ছয়টি জেলায় (মানিকগঞ্জ, মুন্সীগঞ্জ, ঢাকা, গাজীপুর, নরসিংদী ও নারায়গঞ্জ) ভাগ করা হয়েছিল।  ২০০৮ সালের সাধারণ নির্বাচনের আগে, নির্বাচন কমিশন ২০০১ সালের আদমশুমারির প্রকাশিত জনসংখ্যার পরিবর্তন প্রতিফলিত করার জন্য নির্বাচনী সীমানা পুনঃনির্ধারণ করেছিল। ফলে ২০০৮ সালের নির্বাচনে মুন্সীগঞ্জ-২ আসনের সীমানা পরিবর্তন হয়েছিল।   নির্বাচিত সাংসদ  নির্বাচন  সদস্য  দল ১৯৮৬ এম কোরবান আলী জাতীয় পার্টি ১৯৮৮ ইকবাল হোসেন  ১৯৯১এম হামিদুল্লাহ খান বাংলাদেশ জাতীয়তাবাদী দল ফেব্রুয়ারি ১৯৯৬এম হামিদুল্লাহ খান বাংলাদেশ জাতীয়তাবাদী দল জুন ১৯৯৬ মিজানুর রহমান সিনহা বাংলাদেশ জাতীয়তাবাদী দল ২০০১ মিজানুর রহমান সিনহা বাংলাদেশ জাতীয়তাবাদী দল ২০০৮ সাগুফতা ইয়াসমিন এমিলি বাংলাদেশ আওয়ামী লীগ ২০১৪ সাগুফতা ইয়াসমিন এমিলি বাংলাদেশ আওয়ামী লীগ ২০১৮ সাগুফতা ইয়াসমিন এমিলি বাংলাদেশ আওয়ামী লীগ২০২৪সাগুফতা ইয়াসমিন এমিলিবাংলাদেশ আওয়ামী লীগ   নির্বাচনী ফলাফল   ২০১০-এর দশকে    ২০০০-এর দশকে    ১৯৯০-এর দশকে    ১৯৮০-এর দশকে    টীকা    বহিঃসংযোগ   প্রথম আলোতে মুন্সীগঞ্জ-২  বিষয়শ্রেণী:মুন্সীগঞ্জ জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
thumb|নেপালে Crateva religiosa-এর ফুল  বরুণ (বৈজ্ঞানিক নাম:Crateva religiosa) () হচ্ছে Crateva গণের একটি ফুল গাছের নাম। এদের অন্যান্য নামের ভেতর আছে বালাই লামক, অবিয়ুচ, বর্না, এবং বিদাসি। এটি জাপান, অস্ট্রেলিয়া, দক্ষিণ-পূর্ব এশিয়া এবং কতিপয় দক্ষিণ প্রশান্ত মহাসাগরীয় দ্বীপপুঞ্জের স্থানীয় গাছ। এটি অন্যত্র ফলের জন্য জন্মানো হয়, বিশেষভাবে আফ্রিকা মহাদেশের বিভিন্ন অংশে।  বিবরণী গড়ন বাংলাদেশে জলাভুমি ও নদীর তীরে সহজে দেখা মিলে। ১০ থেকে ১৫ মিটার উঁচু, পত্রমোচী গাছ। যৌগিকপত্র, ৩- পত্রিকা। মুল বোঁটা ১০ থেকে ১৫ মিটার উঁচু। পাতার উপরে চকচকে, নিচে ফ্যাঁকাসে।  ফুল বসন্তে নতুন পাতার পরে গ্রীষ্মের শুরুতে বড় বড় থোকা থোকা সাদা বা বেগুনি আঁচযুক্ত ফুল ফোটে।  বোঁটা ৩ থেকে ৫ সেমি লম্বা। পাপড়ি ৫ টি ও মুক্ত।  ফল ফল গোলকার বা ডিম্বাকার। শক্ত ও শাঁসাল হয। এটি দেখতে ৩ থেকে ৫ সেমি চওড়া।দ্বিজেন শর্মা লেখক; বাংলা একাডেমী ; ফুলগুলি যেন কথা; মে ১৯৮৮; পৃষ্ঠা- ৩২,  ব্যবহার  বাংলাদেশের মানুষ অতীতকালে ফল পাকাতে এই গাছের পাতা ব্যবহার করতেন। কিন্তু ফল পাকাতে ক্ষতিকারক ক্যালসিয়াম কার্বাইডের ব্যবহার বেড়ে যাওয়ায় এই গাছের কদর নেই।  তথ্যসূত্র  বহিঃসংযোগ Photo USDA profile  , ''  বিষয়শ্রেণী:জাপানের উদ্ভিদ বিষয়শ্রেণী:নেপালের উদ্ভিদ বিষয়শ্রেণী:মিয়ানমারের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:মালয়েশিয়ার উদ্ভিদ বিষয়শ্রেণী:পাকিস্তানের উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:থাইল্যান্ডের উদ্ভিদ বিষয়শ্রেণী:কুইন্সল্যান্ডের উদ্ভিদ বিষয়শ্রেণী:অস্ট্রেলিয়ার উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:প্রশান্ত মহাসাগরের উদ্ভিদ
left|150px|মুম্বই-পুনে  এক্সপ্রেসওয়ে, ভারতের  প্রথম এক্সপ্রেসওয়ে ভারতীয়  প্রজাতন্ত্রের পরিবহণ ব্যবস্থা দেশের অর্থনীতির  একটি গুরুত্বপূর্ণ অংশ। ৩২,২৭,২৪০ বর্গকিলোমিটার আয়তন এবং প্রায়  ১,০২৮,৭৩৭,৪৩৬ জনসংখ্যাবিশিষ্ট ভারত রাষ্ট্রে  পরিবহণ ব্যবস্থার প্রয়োজনীয়তা ও উপযোগিতা দুইই অপরিসীম। ১৯৯০-এর দশকের অর্থনৈতিক  উদারীকরণের সময় থেকেই  দেশের পরিকাঠামো উন্নয়নের গতি বৃদ্ধি পায়। আজকের ভারতে জল, স্থল এবং  আকাশপথে নানা প্রকার পরিবহণ ব্যবস্থার উপস্থিতি চোখে পড়ে। যদিও দেশের মোট  আভ্যন্তরীণ উৎপাদনের (জিডিপি) হার কম হওয়ায় সর্বস্তরে এই সকল পরিবহণ  ব্যবস্থাগুলি সহজলভ্য হয়ে উঠতে পারেনি। দেশের মাত্র দশ শতাংশ পরিবারের  (প্রায় ১০২,৮৭৩,৭৪৪ জন) নিজস্ব মোটরসাইকেল রয়েছে। ধনী পরিবারগুলির  নিজস্ব মোটরগাড়ি  রয়েছে – এঁদের হার  ২০০৭ সালের হিসেব অনুযায়ী ০.৭ শতাংশ (প্রায় ৭,২০১,১৬৩ জন)। গণপরিবহণ  ব্যবস্থা আজও দেশের অধিকাংশ জনসাধারণের কাছে পরিবহণের একমাত্র উপায়; এবং  ভারতের গণপরিবহণ ব্যবস্থাটিও বিশ্বের সর্বাধিক ব্যবহৃত পরিবহণ ব্যবস্থার  অন্যতম।  উন্নয়ন  সত্ত্বেও অচল পরিকাঠামো ও ক্রমবর্ধমান জনসংখ্যা একাধিক পরিবহণ ব্যবস্থাকে  সমস্যাকীর্ণ করে রেখেছে। অন্যদিকে পরিবহণ পরিকাঠামো ও পরিষেবার দাবিও প্রতি  বছর দশ শতাংশ হারে বৃদ্ধি পেয়ে চলেছে। রাজ্যসীমান্তে শুল্ক ও উৎকোচ প্রদান অতি  সাধারণ ঘটনা। ট্র্যান্সপেয়ারেন্সি ইন্টারন্যাশানালের অনুমান, ট্রাকচালকরা প্রতি বছর  পাঁচ বিলিয়ন মার্কিন ডলার পরিমাণ অর্থ উৎকোচ দিয়ে থাকেন। ভারত বিশ্বের  মোট যানবাহনের মাত্র ১ শতাংশের মালিক হলেও এই দেশে যানবাহন ক্ষয়ক্ষতির  পরিমাণ সারা বিশ্বের ৮ শতাংশ। ভারতের  মহানগরগুলি অত্যন্ত ঘনজনবহুল –  অনেক বড়ো শহরেই বাসের গড় বেগ ৬-১০ কিলোমিটার প্রতি ঘণ্টায়। ভারতীয়  রাস্তায় যানজটের কারণে যানবাহনের জ্বালানি সাশ্রয়ের হারও খুব কম। এই রকম  কম বেগে জ্বালানি অপচয় করে ইঞ্জিন চালানোর জন্য একদিকে যেমন দেশে জ্বালানি  ভোগের হার বৃদ্ধি পাচ্ছে, তেমনি বেড়ে চলেছে পরিবেশ দূষণও। ভারতের রেল  পরিবহণ ব্যবস্থাটি  বিশ্বে দীর্ঘতম তথা চতুর্থ অতিব্যবহৃত পরিবহণ ব্যবস্থা। দেশের বৈদেশিক বাণিজ্যের প্রসারের ফলে চাপ বাড়ছে বন্দরগুলির উপরও। দেশের  বিমানবন্দরগুলির উপর যাত্রী পরিবহণের চাপ অত্যন্ত বৃদ্ধি পাওয়ায় এগুলির  সামগ্রিক আধুনিকীকরণের কাজ শুরু হয়েছে। বৃদ্ধি পেয়েছে বৈমানিক ক্ষেত্রে  বিনিয়োগের হারও। সাধারণভাবে গণপরিবহণ ব্যবস্থার মূল সমস্যাগুলি হল অচল প্রযুক্তির ব্যবহার,  অদক্ষ ব্যবস্থাপনা, দুর্নীতি, অতিরিক্ত কর্মচারী, শ্রম উৎপাদনশীলতার  নিম্নহার।  গোল্ডম্যান স্যাকসের একটি সাম্প্রতিক অনুমান অনুসারে আগামী এক দশকের মধ্যে  অর্থনৈতিক উন্নয়নকে ত্বরান্বিত করতে ভারতকে ১.৭ ট্রিলিয়ন মার্কিন ডলার  পরিমাণ অর্থ ব্যয় করতে হবে –  এর মধ্যে ৫০০ বিলিয়ন মার্কিন ডলার পরিমাণ অর্থ বরাদ্দ করা হয়েছে একাদশ পঞ্চবার্ষিকী পরিকল্পনায়।
বিশ্ব পরিবার দিবস, শান্তি ও ভাগাভাগির একদিন, প্রতি ১ জানুয়ারি মার্কিন যুক্তরাষ্ট্রে শান্তি এবং ভাগ করে নেওয়ার একটি বিশ্ব দিবস হিসাবে পালিত হয়। বিশ্ব পরিবার দিবস জাতিসংঘ সহস্রাব্দ উদযাপন, "শান্তিতে একদিন" থেকে এসেছে।   ইতিহাস  মূলত লিন্ডা গ্রোভার দ্বারা মার্কিন যুক্তরাষ্ট্রে সমর্থিত, তারিখটি প্রচারের প্রচেষ্টার মধ্যে রয়েছে ১৯৯৬ সালের শিশুদের জন্য বই স্টিভ ডায়মন্ড এবং রবার্ট অ্যালান সিলভারস্টেইনের লেখা ওয়ান ডে ইন পিস, ১ জানুয়ারি, ২০০০, যা ২২টি ভাষায় অনূদিত হয়েছিল এবং একটি আজগুবি উপন্যাস, গ্রোভারের নিজের অনুবাদ ছিল ট্রি আইল্যান্ড।   ২০২৫ সালের প্রতিপাদ্য  "এক বিশ্ব, এক পরিবার: প্রজন্মের পর প্রজন্ম সেতু নির্মাণ "। এই প্রতিপাদ্য প্রজন্মের ব্যবধান দূর করার গুরুত্বের উপর জোর দেয় এবং একটি শান্তিপূর্ণ ও ঐক্যবদ্ধ বিশ্ব তৈরির জন্য বিশ্বজুড়ে বিভিন্ন সম্প্রদায়ের মধ্যে যোগাযোগকে উৎসাহিত করে।   তথ্যসূত্র   বিষয়শ্রেণী:জানুয়ারি উদ্‌যাপন
থাম্ব| আর্মস অফ হর্নবি: অথবা, তিনটি বাগল-হর্নের মধ্যে দুটি শেভরোনেল, দ্বিতীয়টির একটি প্রধানের উপর সারবিশিষ্ট গুলি, প্রথমটির থেকে অনেকগুলি ঈগলের পা মুছে ফেলা হয়েছে Burke's Genealogical and Heraldic History of the Landed Gentry, 15th Edition, ed. Pirie-Gordon, H., London, 1937, p.1156 ওয়েস্টমোরল্যান্ডের বার্টনের কাছে ডাল্টন হলের এডমন্ড হর্নবি (১৭৭৩-১৮৫৭), ১৮১২ থেকে ১৮২৬ সাল পর্যন্ত ল্যাঙ্কাশায়ারের প্রেস্টনের সংসদ সদস্য ছিলেন।Escott, Margaret, biography of "Hornby, Edmund (1773-1857), of Dalton Hall, Westmld." published in: History of Parliament: House of Commons 1820-1832, ed. D.R. Fisher, 2009  তিনি এডওয়ার্ড স্মিথ-স্ট্যানলি, ডার্বির ১৩ তম আর্ল (১৭৭৫-১৮৫১) এর ভাতিজা এবং জামাতা ছিলেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:১৮৫৭-এ মৃত্যু বিষয়শ্রেণী:১৭৭৩-এ জন্ম
সুরের পরশে হল একটি জনপ্রিয় বাংলা চলচ্চিত্র যা পরিচালনা করেন চিত্র বসু। এই চলচ্চিত্রটি ২৮ জুন ১৯৫৭ সালে সানরাইজ ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন অনুপম ঘটক। এই চলচ্চিত্রটির মুখ্য চরিত্রে অভিনয় করেন উত্তম কুমার, মালা সিনহা, ছবি বিশ্বাস, কালী ব্যানার্জী এবং অনুপ কুমার।  কাহিনী  শ্রেষ্ঠাংশে  উত্তম কুমার  মালা সিনহা  ছবি বিশ্বাস  কালী ব্যানার্জী  অনুপ কুমার  জীবন বোস  মাস্টার বাবুয়া  অপর্ণা দেবী  জীবন বোস  নিতিশ মুখোপাধ্যায়  পাহাড়ী সান্যাল  তথ্যসূত্র  বহিঃসংযোগ    বিষয়শ্রেণী:১৯৫৭-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
thumb|স্কটল্যান্ডের গ্লাসগো শহরের ক্যাথেড্রালে অবস্থিত চার্লস ম্যাকিন্টশের সমাধি চার্লস ম্যাকিন্টশ (ইংরেজি: Charles Macintosh) (এফ আর এস) (২৯ ডিসেম্বর ১৭৬৬ – ২৫ জুলাই ১৮৪৩) একজন স্কটিশ রসায়নবিদ এবং জলনিরোধী / পানিনিরোধী বস্ত্রের উদ্ভাবক। "ম্যাকিন্টশ" (Mackintosh; এই ভিন্ন বানানটিই বর্তমানে প্রচলিত) নামের বর্ষাতিগুলি তাঁর নামেই নামকরণ করা হয়।  জীবনী চার্লস ম্যাকিন্টশ স্কটল্যান্ডের গ্লাসগো শহরে জন্মগ্রহণ করেন। তার বাবার নাম জর্জ ম্যাকিন্টশ এবং মায়ের নাম ম্যারি মুর। তিনি শুরুতে অফিসের কেরানি হিসেবে চাকরি করেন। ১৭৯০ সালে তিনি গ্লাসগোর এক ব্যবসায়ী আলেকজান্ডার ফিশারের মেয়ে ম্যারি ফিশারকে বিয়ে করেন। তাদের এক পুত্রসন্তান হয়, যার নাম ছিল জর্জ ম্যাকিন্টশ।  চার্লস ম্যাকিন্টশ তার অবসর সময়ের পুরোটাই বিজ্ঞানের পেছনে, বিশেষ করে রসায়নবিদ্যার পেছনে ব্যয় করেন। বিশ বছর বয়স হবার আগেই তিনি কেরানির চাকরি ছেড়ে দেন এবং রাসায়নিক পদার্থ উত্‌পাদরশিল্পে জড়িয়ে পড়েন। তিনি এই শিল্পে খুবই সফল হন। এসময় তিনি বিভিন্ন রাসায়নিক পদার্থ উত্‌পাদনের বিভিন্ন প্রক্রিয়া উদ্ভাবন করেন। আলকাতরার একটি উপজাত দ্রব্য ন্যাপথা নিয়ে পরীক্ষা-নিরীক্ষা করতে গিয়ে তিনি জলনিরোধী বস্ত্র উদ্ভাবন করতে সক্ষম হন। তার লিখে যাওয়া প্যাটেন্টে তিনি বর্ণনা করেন কীভাবে দুই স্তর বস্ত্রকে প্রাকৃতিক রাবারের মাধ্যমে জোড়া লাগিয়ে এই জলনিরোধী বস্ত্র তৈরি সম্ভব। এক্ষেত্রে ন্যাপথা রাবারকে দ্রবীভূত করতে সাহায্য করে। রসায়নে বিভিন্ন উদ্ভাবন ও আবিষ্কারের জন্য ১৮২৩ সালে চার্লস ম্যাকিন্টশকে যুক্তরাজ্যের রয়াল সোসাইটির ফেলো নির্বাচিত করা হয়।  আরও দেখুন  বর্ষাতি  তথ্যসূত্র  আরও পড়ুন  G. Macintosh,  +Macintosh&as_brr=1 Biographical Memoir of the Late Charles Macintosh, 1847  R. B. Prosser, ‘Macintosh, Charles (1766–1843)’, rev. Geoffrey V. Morson, [[Oxford Dictionary of  National Biography]], Oxford University Press, 2004   (Subscription or library card required for online edition)  বহিঃসংযোগ  বিষয়শ্রেণী:স্কটীয় উদ্ভাবক বিষয়শ্রেণী:স্কটীয় রসায়নবিদ বিষয়শ্রেণী:১৭৬৬-এ জন্ম বিষয়শ্রেণী:১৮৪৩-এ মৃত্যু বিষয়শ্রেণী:রয়েল সোসাইটির সভ্য বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
ব্রুক কিনসেলা (অর্ডার অব দ্য ব্রিটিশ এম্পায়ার) (জন্ম ১৯ জুলাই ১৯৮৩) হলেন একজন ব্রিটিশ অভিনেত্রী, লেখিকা এবং ছুরিকাঘাতমূলক অপরাধ বিরোধী প্রচারক। শের থিয়েটার স্কুল থেকে স্নাতক সম্পন্নকারী কিনসেলা শৈশব থেকেই অভিনয় করছেন। টেলিভিশন এবং চলচ্চিত্রে তার বিভিন্ন ভূমিকা রয়েছে। তার সবচেয়ে উল্লেখযোগ্য ভূমিকা হল কেলি টেলর, তিনি ২০০১ থেকে ২০০৪ সালের মধ্যে বিবিসির দীর্ঘ সময় ধরে চলমান সোপ অপেরা ইস্টএন্ডার্স-এ অভিনয় করেছিলেন। ট্রু স্টারস একাডেমি নামে তার নিজস্ব একটি নাট্যবিদ্যালয় রয়েছে। বাম|300x300পিক্সেল|আন্দোলনের একটি চিত্র|থাম্ব ২০০৮ সালের জুন মাসে তাঁর সৎ ভাই বেন ছুরিকাঘাতে নিহত হওয়ায় পর কিনসেলার পরিবার ব্রিটিশ সংবাদপত্রের শিরোনামে আসেন। । তার মৃত্যুর পর লন্ডনে ছুরির আঘাতে নিহত হওয়ার ঘটনায় কিনসেলার সাথে শত শত মানুষ বিক্ষোভ করে।   ব্যক্তিগত জীবন  কিনসেলার বাবা চার বছর বয়সে পরিবার ত্যাগ করেছিলেন এবং পরবর্তীতে তাঁর মা ডেবি এবং সৎ বাবা জর্জ তাঁকে বড় করেন, যাকে কিনসেলা তাঁর "আসল বাবা" হিসেবে বর্ণনা করেছেন।  কিনসেলা ২৮ ডিসেম্বর, ২০১৭ তারিখে তাঁর দীর্ঘমেয়াদী সঙ্গী সাইমন বোর্ডলিকে বিয়ে করেছেন। ২০২০ সালের ২২ সেপ্টেম্বর কিনসেলা তাঁদের প্রথম সন্তান এলসি রোজ জর্জিয়া বোর্ডলির জন্ম দেন।   তথ্যসূত্র   বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:ইংরেজ সোপ অপেরা অভিনেত্রী বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:আইরিশ বংশোদ্ভূত অভিনেত্রী বিষয়শ্রেণী:লন্ডনের অভিনেত্রী বিষয়শ্রেণী:ইংরেজ সক্রিয়কর্মী বিষয়শ্রেণী:ইংরেজ নারী সক্রিয়কর্মী বিষয়শ্রেণী:ইংরেজ টেলিভিশন অভিনেত্রী
বারোরা ভারতের ঝাড়খণ্ড রাজ্যের ধানবাদ জেলার ধানবাদ সদর মহকুমার বাগমারা সিডি ব্লকের একটি আদমশুমারি শহর।  ভূগোল  অবস্থান  বারোরা  এ অবস্থিত।  পর্যালোচনা  মানচিত্রে প্রদর্শিত অঞ্চল আপল্যান্ড কয়লাখনি দিয়ে প্রবাহিত একটি অংশ। দামোদর নদী দক্ষিণ সীমান্ত বরাবর প্রবাহিত [ছোট নাগপুর মালভূমি] সবচেয়ে গুরুত্বপূর্ণ নদী। দামোদরের বাইরের এলাকা একসময় ধানবাদ জেলার অংশ ছিল কিন্তু 2001 সালে বোকারো জেলায় স্থানান্তরকরা হয়। মানচিত্রে প্রদর্শিত এলাকার অধিকাংশই [বাগমারা (কমিউনিটি ডেভেলপমেন্ট ব্লক)] এর অংশ। বাগমারা সিডি ব্লকে জনসংখ্যার ৬৭% গ্রামাঞ্চলে এবং শহরাঞ্চলে ৩৩% বসবাস। ব্লকে ১৮টি [আদমশুমারি শহর] আছে, সব মানচিত্রে চিহ্নিত, রাজগঞ্জ যা জেলার উত্তর অংশের মানচিত্রে দেখানো হয়েছে। ধানবাদ পৌরস ং স্থার একটি অংশ কাটরা পর্যন্ত এই অঞ্চলে বিস্তৃত। ডিএমসি এলাকার স্থান প্রতিবেশী হিসাবে চিহ্নিত করা হয়। ডিএমসি এলাকার অধিকাংশ ই জেলার মধ্য ও দক্ষিণ অংশের জন্য মানচিত্রে দেখানো হয়। ভারত কোকিং কয়লার তিনটি কার্যকরী এলাকা  এই অঞ্চলের মধ্যে সম্পূর্ণভাবে পরিচালিত হয় - কাটরা এলাকা, বারোরা এলাকা এবং ব্লক ২ এলাকা। পশ্চিম ঝরিয়া অঞ্চল এর মাহুদা সেক্টরও এই অঞ্চলে পরিচালিত হয়।   তথ্যসূত্র   বিষয়শ্রেণী:ধানবাদ জেলার শহর ও নগর